OpenLLM-France/wikimedia huggingface dataset:
# Variació de parell

La variació de parell és un efecte freqüent a molts dissenys de motors i actuadors rotatius com els motors elèctrics i moltes altres aplicacions. Tot tenint en compte la relació de les variacions, entre el moment de forces màxim i mínim en funció del punt de rotació d'un eix. És mesura com la diferència entre el moment instantani màxim i el mínim en una revolució completa de l'eix, generalment expressat com a percentatge.

## Exemples

Un exemple comú és "moment magnètic" a causa d'asimetries lleus en el camp magnètic generat pels bobinatges d'un motor, el qual causa variacions a la reluctància depenent en la posició de rotor. Aquest efecte pot ser reduït per una selecció prudent del traçat de bobinatge del motor, o a través de l'ús del control a temps real per a la entrega de potència.

## Referències

* "Torque Ripple", Emetor
# Vortimer

Vortimer era un príncep i senyor de la guerra britó del segle v, possiblement llegendari. També es diu que va ser el primer rei de Gwent.
Vortimer apareix per primera vegada a la Historia Brittonum, on diu que era fill de Vortigern, un rei dels britons històric que permeté als saxons Hengist i Horsa que s'establissin a l'est de l'illa. Els saxons van apoderar-se a poc a poc de més terres i van propiciar l'arribada d'un gran nombre de guerrers des de Germània. Vortimer preocupat per la pèrdua de territoris i de sobirania, va enderrocar el seu pare i encapçalà els britons en quatre batalles contra els saxons, arribant a expulsar-los. A la tercera batalla van morir Horsa i Cadeyern Fendigaid, el germà de Vortimer que defensava el retorn al tron del seu pare. Vortimer va morir poc després en una batalla i Vortigern va tornar a ser rei i va consentir en la tornada dels saxons. Es coneixen els noms de tres llocs de batalla, i sembla que es corresponen amb batalles lliurades a Kent recollides a la crònica anglosaxona. Aquestes cròniques no mencionen Vortimer, i de fet diuen que Vortigern era el líder dels britons en una d'aquestes batalles.
El material llegendari de la Historia Brittonum escrita en un període primitiu va ser ampliat a la Historia Regum Britanniae de Godofred de Monmouth, una descripció fictícia dels cabdills de Britànnia. Segons ell, els britons abandonaren Vortigern i posaren Vortimer al tron. Després d'expulsar els saxons, Vortimer va ser enverinat per la seva madrastra Ronwen (saxona i filla de Hengist) i Vortigern recuperà la corona.

## Referències

* ↑ «Chapter XIV: Vortimer's kidness to is soldiers at his death» (en anglès). The British history of Geoffrey of Monmouth, in twelve books p. 123. Londres: James Bohn, 1842. [Consulta: 25 febrer 2021].
# Valaškovce

Valaškovce (hongarès: Pásztorhegy) és una zona militar d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1933.
# Valverde de la Virgen

Valverde de la Virgen és un municipi de la província de Lleó, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 3559 | 4116 | 4400 | 4592 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Villejuif

Villejuif és un municipi francès, situat al departament de la Val-de-Marne i a la regió de l'Illa de França. L'any 2004 tenia 47.384 habitants.
Forma part del cantó de Villejuif i del districte de L'Haÿ-les-Roses. I des del 2016, de la divisió Grand-Orly Seine Bièvre de la Metròpoli del Gran París.

## Educació

* Sup’Biotech
# Vireó de Cozumel

El vireó de Cozumel (Vireo bairdi) és un ocell de la família dels vireònids (Vireonidae).

## Hàbitat i distribució

Habita el sotabosc de l'illa de Cozumel.

## Referències

* ↑ «Vireó de Cozumel». Cercaterm. TERMCAT, Centre de Terminologia. Rev. 10/05/2023(català)
# Vernon (Texas)

Vernon és una població dels Estats Units a l'estat de Texas. Segons el cens del 2000 tenia 11.660 habitants.

## Demografia

Segons el cens del 2000, Vernon tenia 11.660 habitants, 4.506 habitatges, i 2.946 famílies. La densitat de població era de 555,8 habitants per km².
Dels 4.506 habitatges en un 31,3% hi vivien nens de menys de 18 anys, en un 49,7% hi vivien parelles casades, en un 11,9% dones solteres, i en un 34,6% no eren unitats familiars. En el 31,2% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,6% tenia menys de 18 anys, un 10,1% entre 18 i 24, un 25,2% entre 25 i 44, un 20,9% de 45 a 60 i un 17,2% 65 anys o més.
L'edat mediana era de 36 anys. Per cada 100 dones de 18 o més anys hi havia 88,4 homes.
La renda mediana per habitatge era de 28.194 $ i la renda mediana per família de 36.913 $. Els homes tenien una renda mediana de 25.167 $ mentre que les dones 18.971 $. La renda per capita de la població era de 15.747 $. Aproximadament el 10,2% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Vernon». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Vukovar

Vukovar (en serbi: Вуковар, en hongarès: Vukovár, en alemany: Wukowar) és una ciutat de l'est de Croàcia. Es troba a la confluència dels riu Vuka i el Danubi. Tenia 28.016 habitants el 2011. El 1991 fou l'escenari de la massacre de Vukovar, en la qual militars serbis mataren un gran nombre de civils croats.

## Dades principals

Vukovar és la ciutat i el port fluvial croata més gran del país sobre el riu Danubi. La ciutat està a una altura de 108 metres a uns 20 km a l'est de la ciutat Vinkovci i a uns 36 km al sud-est de la ciutat d'Osijek. La ciutat és travessada per la carretera Osijek — Vukovar — Ilok així com per una via ferrocarril Vukovar — Vinkovci.
La base de l'economia de la ciutat són les indústries alimentàries i tèxtils.

## Fills il·lustres

* Lavoslav Ružička (1887 - 1976) científic, Premi Nobel de Química de l'any 1939.

## Referències

* ↑ «Vukovar». Gran Enciclopèdia Catalana. Barcelona: Grup Enciclopèdia Catalana.
* ↑ «Vukovar». Gran Enciclopèdia Catalana. Barcelona: Grup Enciclopèdia Catalana.
# Viquipèdia en rus

La Viquipèdia en rus (Русская Википедия) és l'edició de Viquipèdia en rus. Va ser creada l'11 de maig de 2001. El 9 de desembre de 2012 tenia més de 937.000 articles, essent la 7a viquipèdia més gran. El 16 d'agost de 2006 va assolir 100.000 articles. Actualment (octubre 2024) té 1.763.413 articles
Com a particularitats, destaca la seva norma que prohibeix la classificació de les persones segons ètnia, religió o sexe. Addueixen l'exemple que no és rellevant la categoria "matemàtics jueus" perquè no existeix res d'anomenat "matemàtica jueva" diferent de l'altra.

## Dates importants

* Desembre de 2002. La viquipèdia en rus és creada.
* Desembre de 2005. La viquipèdia en rus assoleix 50.000 articles.
* 16 d'agost de 2006. La viquipèdia en rus ateny 100.000 articles.
* 8 d'octubre de 2006. La viquipèdia en rus arriba a 110.000 articles.
* 2 de gener de 2007. La viquipèdia en rus obté 125.000 articles.
* 5 de setembre de 2007. La viquipèdia en rus assoleix 200.000 articles.
* 25 de febrer de 2010. La viquipèdia en rus ateny 500.000 articles.
* 11 d'abril de 2013. La viquipèdia en rus ateny 1.000.000 articles.
* 1 d'octubre de 2018. La viquipèdia en rus ateny 1.500.000 articles.

## Referències

* ↑ https://lists.wikimedia.org/pipermail/wikipedia-l/2001-May/000116.html
* ↑ (rus) ru:WP:Arbitration Committee

## Vegeu també

* Runet
# Warrap (ciutat)

Warrap (àrab : واراب) és una ciutat del Sudan del Sud, a la regió anomenada Tonj no gaire lluny de la ciutat de Tonj, al comtat de Tonj North, que fou capital de l'estat de Warrap (al que va donar nom) des de la seva creació el 1994 al juny de 1997 quan fou ocupada pel SPLA. La capital va estar després a Gogrial (1997-2002) i a Wau (2002-2003), i finalment fou traslladada a Kwajok. Segons les fotos existents no sembla més que una concentració de cabanes i per satel·lit no s'aprecia cap construcció rellevant.

## Referències

* Fotos de Warrap
# WINAQ

El partit polític WINAQ («poble» en quitxé) és una organització guatemalenca indigenista d'esquerra, fundat per la líder indígena i Premi Nobel de la Pau de 1992 Rigoberta Menchú.

## Ideologia

El Moviment Polític WINAQ està constituït des de la pluralitat i la visió dels guatemalencs i les guatemalenques. Reprèn la filosofia del «poder del poble» amb la finalitat de transformar el règim polític en una democràcia que es correspongui amb la realitat de les persones, comunitats i pobles que coexisteixen al país. El seu propòsit fonamental és transformar l'Estat i la societat des d'una perspectiva ètica, inclusiva, participativa i pluricultural, sobre la base dels drets humans i dels drets dels pobles indígenes.
WINAQ significa «ésser humà integral», és l'ésser humà complet. Defineix la dona i l'home en la dimensió més profunda i integrada. La persona és part del cosmos, de la naturalesa i de la societat, la qualitat de la qual és ser el subjecte que sent, pensa, expressa i actua. És l'expressió dels homes i dones maies, mestisses, garífunes i xinques, la missió de les quals és canviar una realitat injusta, racista, mancada d'oportunitats i perversa a una situació equitativa, garantista, sense exclusió ni marginació.

## Eleccions

En les eleccions generals de 2007 el comitè proformació de WINAQ va participar al costat del partit Encuentro por Guatemala, postulant Rigoberta Menchú com a candidata presidencial. L'aliança va obtenir el setè lloc en el recompte electoral.
En les eleccions generals de 2011, l'esquerra guatemalenca crea l'aliança denominada Frene Amplio, constituïda pels partits polítics Unitat Revolucionària Nacional Guatemalenca, Alternativa Nova Nació, WINAQ i el comitè proformació del Moviment Nova República. De forma unànime es va proclamar Rigoberta Menchú com a candidata presidencial i a Anibal García com a candidat a vicepresident, obtenint un resultat discret amb poc més del 3% dels sufragis.

## Candidats a la Presidència de Guatemala

| Any electoral | Candidat | 1a volta | 1a volta | 2a volta | 2a volta |
| Any electoral | Candidat | Total de vots | Percentatge | Total de vots | Percentatge |
| 2011 | Rigoberta Menchú | 146353 | 3,27% (6) | | |
| 2015 | Miguel Ángel Sandoval | 103300 | 2,11% (11) | | |
| 2019 | Manuel Villacorta | 224718 | 5,17 (7) | | |

## Referències

* ↑ Qué es WINAQ.
* ↑ Maldonado, Joel. «Partido Winaq proclama a su binomio presidencial para 2019». [Consulta: 18 juny 2019].

## Enllaços externs

* Pla de Govern
# WIN/GIA

La Worldwide Independent Network/Gallup International Association (WIN/GIA) (de l'anglès Associació de Xarxes Internacional/Associació Gallup) és un consorci internacional d'empreses d'investigació de mercat i enquestes independents. El grup va ser creat el maig de 2010 quan l'Associació Internacional Gallup (GIA), creat el 1947, i de la Xarxa Mundial Independent dels estudis de mercat (WIN), creada abril de 2007, es van fusionar. WIN/GIA té la seu a Zúric, Suïssa, amb 72 membres en 70 països.

## Membres

Llistat d'estats membres:
* Afganistan
* Albània
* Argentina
* Armènia
* Austràlia
* Àustria
* Azerbaidjan
* Bangladesh
* Bèlgica
* Bòsnia
* Brasil
* Bulgària
* Camerun
* Canadà
* Xile
* Xina,
* Colòmbia
* República Txeca
* Dinamarca
* Equador
* Egipte
* Fiji
* Finlàndia
* França
* Geòrgia
* Alemanya
* Ghana
* Grècia
* Hong Kong
* Islàndia
* Índia
* Iraq
* Irlanda
* Itàlia
* Japó
* Kenya
* Corea
* Kuwait
* Líban
* Lituània
* Macedònia del Nord
* Malàisia
* Mèxic
* Marroc
* Moçambic
* Països Baixos
* Nigèria
* Pakistan
* Palestina
* Perú
* Filipines
* Polònia
* Portugal
* Romania
* Rússia
* Aràbia Saudita
* Sèrbia
* Singapur
* Sud-àfrica
* Espanya
* Suècia
* Suïssa
* Tailàndia
* Tunísia
* Turquia
* Estats Emirites Àrab
* Regne Unit
* Ucraïna
* Estats Units
* Vietnam

## Referències

* ↑ «The Gallup International and WIN associations Unite», 30-07-2010. Arxivat de l'original el 14 de maig 2011. [Consulta: 26 febrer 2014].
* ↑ James Verrinder. «Gallup International Association and WIN Network strike merger deal». Research, 12-05-2010.
* ↑ «Our Members». WIN/GIA. Arxivat de l'original el 7 de novembre 2017. [Consulta: 23 novembre 2012].

## Notes

* ↑ Palestina és un estat parcialment reconegut.

## Enllaços externs

* Web oficial(anglès)
# Walterboro

Walterboro és una població dels Estats Units a l'estat de Carolina del Sud. Segons el cens del 2000 tenia 5.153 habitants.

## Demografia

Segons el cens del 2000, Walterboro tenia 5.153 habitants. La densitat de població era de 401,1 habitants/km².
Per edats la població es repartia de la següent manera: un 24,9% tenia menys de 18 anys, un 7,3% entre 18 i 24, un 24,6% entre 25 i 44, un 23% de 45 a 60 i un 20,2% 65 anys o més.
L'edat mediana era de 40 anys. Per cada 100 dones de 18 o més anys hi havia 73,1 homes.
La renda mediana per habitatge era de 32.200 $ i la renda mediana per família de 36.549 $. Els homes tenien una renda mediana de 28.488 $ mentre que les dones 19.351 $. La renda per capita de la població era de 17.150 $. Entorn del 18,6% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Walterboro». American Fact Finder. Oficina del Cens dels Estats Units, 12-01-2010.
* ↑ «Fact Sheet- Walterboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
# Westhouse

Westhouse (en alsacià Wesch) és un municipi francès, situat a la regió del Gran Est, al departament del Baix Rin. L'any 1999 tenia 1.351 habitants. Limita amb els municipis de Uttenheim, Benfeld, Sand, Kertzfeld i Valff.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 932 | 941 | 922 | 953 | 1.170 | 1.351 |

## Administració

Llista d'alcaldes :
| Període | Identitat | Partit |
| 1976-2001 | Raymond Specht | |
| 2001- | Claude Wissenmeyer | |
# Vor v zakone

L'expressió russa vor v zakone (en rus: вор в законе), literalment lladre que segueix la llei, és el qualificatiu o rang que s'atorga a alguns membres del crim organitzat dels territoris de l'antiga URSS, sobre la base de la pertinença a una elit jerarquitzada que ostenta l'autoritat en les organitzacions criminals i observa estrictes codis de conducta. Segons Mark Galeotti, una traducció menys literal però més acurada del terme seria lladre que segueix el codi. La subcultura russa dels vori (lladres) tindria el seu origen en l'època dels tsars, però aquesta es va reformular a partir de la dècada del 1930 i els gulags stalinistes: el rebuig a l'autoritat legal es reflectia en l'ús d'un llenguatge i tatuatges desafiant, així com d'una pròpia figura d'autoritat: el Vor v zakone. Aquests no eren necessàriament líders de bandes, sinó figures que representaven una autoritat moral dins del món criminal (vorovskói mir). La utilització actual del terme ja no té tot el significat original, i s'aplica a figures rellevants de les màfies russes de manera genèrica. Com a distinció criminal, "s'ofereix com favor o es compra com prebenda vanitosa",. Inclús aquells que han arribat al títol a través de rituals tradicionals, relaxen les formes respecte amics i familiars. Els rituals de coronació, els tatuatges cridaners i les velles lleis són ja anacròniques, encara que el nom i la mitologia perviuen.

## Referències

* ↑ Schwirtz, Michael. «Vory v Zakone has allowed place in Russian criminal lore» (en anglès). The New York Times, 29-07-2008. [Consulta: 9 abril 2020].
* 1 2 3 4 Galeotti, Mark. La ley del crimen: Los Vorí V Zakone: la mafia rusa más temible (en castellà). ISBN 9788491874324 [Consulta: 9 abril 2020].
# Wo sind meine Wunderwerke, BWV Anh. 210

Wo sind meine Wunderwerke, BWV Anh. 210 (On són els meus miracles) és una cantata perduda de Bach, per al comiat de Johann Matthias Gesner, rector de l'Escola de Sant Tomas (Thomasschule), estrenada a Leipzig el 4 d'octubre de 1734. D'autor desconegut, la música tampoc no es conserva, però s'ha especulat que el primer moviment hagi servit de model per a l'ària de soprano, tercer número, de la cantata BWV 193.

## Referències

* ↑ “The Cantatas of J. S. Bach”. Oxford University Press, Oxford, 2005. Pàg. 871

## Bibliografia

* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
# Wodegongjieïta

La wodegongjieïta és un mineral de la classe dels silicats. Rep el nom del nom tibetà Wode Gongjie, una famosa muntanya visible des de la localitat tipus.

## Característiques

La wodegongjieïta és un silicat de fórmula química KCa₃(Al₇Si$_9$)O$_{32}$. Va ser aprovada com a espècie vàlida per l'Associació Mineralògica Internacional l'any 2022, sent publicada en setembre de 2022. Cristal·litza en el sistema hexagonal.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16104.

## Formació i jaciments

Va ser descoberta al dipòsit de crom de Kangjinla, situat al comtat de Qusum de la prefectura de Shannan (Tibet, República Popular de la Xina), on va ser trobada en forma d'inclusions en corindó al voltant de wenjiïta, kangjinlaïta, zhiqinita i badengzhuïta. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Wodegongjieite» (en anglès). Mindat. [Consulta: 5 octubre 2022].
* ↑ Mugnaioli, Enrico; Xiong, Fahui; Xu, Xiangzhen; Gemmi, Mauro; Wirth, Richard; Yang, Jingsui; Grew, Edward S. «Wodegongjieite, ideally KCa3(Al7Si9)O32, a new sheet silicate isostructural with the feldspar polymorph kokchetavite, KAlSi3O8». Mineralogical Magazine, 86, 6, 01-12-2022, pàg. 975–987. DOI: https://doi.org/10.1180/mgm.2022.107 [Consulta: 5 abril 2023].
# Constantí V de Constantinoble

Constantí V de Constantinoble (en grec Κωνσταντῖνος Ε') va ser Patriarca de Constantinoble des del 14 d'abril del 1897 fins al 9 d'abril del 1901.
Va néixer l'any 1833 al poble de Vessa, a l'illa de Quios. El seu pare era sacerdot i mestre i li va ensenyar les primeres lletres. Va seguir estudiant a l'Escola Teològica de Halki. Quan va ser elegit patriarca de Constantinoble Sofroni III (1863-1866 i 1870-1899) que havia estat metropolità de Quios, el va portar amb ell cap al Patriarcat com a secretari, i el va ordenar diaca l'any 1864. Quan el 1866 Sofroni va deixar el patriarcat, Constantí el va seguir com a secretari privat.
Sofroni el va enviar a Europa per completar els seus estudis, i va anar a Estrasburg, a Suïssa i a Heidelberg. L'any 1872 va ser nomenat secretari del Sant Sínode, i dos anys més tard el van ordenat sacerdot. El 1876 va ser consagrat bisbe i va anar de metropolità a Mitilene a l'illa de Lesbos. L'any 1893 es va fer càrrec de la metròpoli d'Efes. També va ser candidat al tron patriarcal a les eleccions dels anys 1884, 1887 i 1891 i el 2 d'abril de 1897, després de la dimissió d'Àntim VII, va ser elegit patriarca.
Durant el seu patriarcat, va nomenar una comissió per publicar el text original del Nou Testament en la versió oficial del Patriarcat, que es va acabar publicant quan ja havia deixat el tron l'any 1904 pagant-ne ell l'edició. Constantí tenia un interès particular per la música i els sermons de l'Església Ortodoxa temes als que es va dedicar. Un altre fet important va ser el trencament de relacions amb el Patriarcat d'Antioquia, que s'havia acostat a l'Església anglicana.
Durant la Setmana Santa de 1901, quan ja havia fet els seus sermons com a patriarca, un grup de bisbes metropolitans va demanar la seva dimissió. Un portaveu de la Sublim Porta va buscar la reconciliació de les dues faccions enfrontades, però va fracassar. Finalment, el Divendres Sant el sultà va signar un decret que deposava Constantí del patriarcat.
Posteriorment, Constantí es va retirar a Halki (Heybeliada), a les Illes dels Prínceps, on va morir per complicacions de la diabetis que patia el 27 de febrer de 1914.

## Referències

* ↑ «Κωνσταντῖνος Ε'» (en grec). Ecumenical Patriarchate of Constantinople. [Consulta: 20 agost 2023].
# Valentín Buiza Sánchez

Valentín Buiza Sánchez (Madrid, 9 de febrer de 1975) és un exfutbolista espanyol. Ocupava la posició de migcampista.
Va debutar en primera divisió a la temporada 96/97 amb el Rayo Vallecano, jugant mitja part d'un partit. Amb el descens de l'equip madrileny, va fitxar pel Real Jaén de la Segona divisió, disputant només vint-i-cinc minuts com a suplent, i tornant a baixar de categoria.

## Enllaços externs

* Fitxa del jugador a bdfutbol.com (castellà)
# Vaulx-en-Velin

Vaulx-en-Velin és un municipi francès, situat a la metròpoli de Lió i a la regió de Alvèrnia - Roine-Alps. L'any 2011 tenia 42.726 habitants.